U fuqarodan kadastr hujjatlarini rasmiylashtirib berish evaziga talab qilingan 3 mln so‘mni olayotgan vaqtda qo‘lga olingan. Foto: Prokuratura departamenti Bosh prokuratura huzuridagi departament xabar berishicha, o‘tkazilgan tezkor tadbirda Koson tuman hokimligining rahbar kotibi G‘.G‘. fuqaro N.Sh.ning 12 sotixli uy-joyining kadastr hujjatlarini tanishlari yordamida rasmiylashtirib berish evaziga 3 mln so‘mni olgan vaqtida ashyoviy dalillar bilan ushlangan. Holat yuzasidan Jinoyat kodeksining 168-moddasi (firibgarlik) va 28, 211-moddasi (pora berish) bilan jinoyat ishi qo‘zg‘atilib, tergov harakatlari o‘tkazilmoqda.